Hans Christian Grønn

Hans Christian Harboe Grønn (født 9. januar 1829 i Frederikshald, død 18. februar 1902 i Kristiania) var en norsk advokat.

Grønn ble student i 1846 og cand.jur. i 1850. Han ble advokatfullmektig i 1851, overrettssakfører i 1856 og høyesterettsadvokat i 1860. Han arbeidet spesielt med handels- og sjøfartssaker, og bygget seg etterhvert opp en stor praksis i det som senere ble kjent som selskapet Thommessen. Han gikk først i kompaniskap med Nils R. Heyerdahl, og etter dennes død med A.C. Bonnevie. Grønn ble den siste høyesterettsadvokat som var kongelig utnevnt embedsmann, etter datidens modell der Høyesterett kun slapp til 6-7 stykker, noe som var vurdert til å være nok til å dekke rettens behov. Han var regjeringsadvokat 1870–1873.

Han var innvalgt på Stortinget fra valgkretsen Kristiania, Hønefos og Kongsvinger i perioden 1877–1879, etter å ha vært tredje vara i foregående periode. Han skal ikke ha likt seg i offentligheten, og skaffet seg legeattest på at han måtte slippe av helsemessige årsaker. Han ble dimittert fra Stortinget i mai 1877, og møtte ikke i resten av perioden.

Referanser

Eksterne lenker 
 

Norske høyesterettsadvokater
Norske regjeringsadvokater
Formenn av Det Norske Studentersamfund
Stortingsrepresentanter 1877–1879